**Тэма Сінтаксічныя прыметы сказаў з рознымі відамі сувязі частак; ужыванне, знакі прыпынку**

1. Суаднясці тып прапанаваных сказаў і віды сувязі ў іх.

1. Складаназлучаны сказ.

2. Складаназалежны сказ.

3. Складаназалежны сказ з некалькімі даданымі часткамі.

4. Бяззлучнікавы сказ.

A. Бяззлучнікавая сувязь.

Б. Падпарадкавальная сувязь.

B. Злучальная сувязь.

Г. Розныя віды сувязі.

1. Заўжды ён баяўся, каб сіла абставін не загнала яго ў кут без якой магчымасці выйсця або адступлення.

2. Калі ўзышло сонца, мы заўважылі, што апынуліся ў зусім не­знаемых мясцінах.

3. Я тое аддаю, што сам люблю, і аддаю без выгады ніякай, і ў сэрцы адгукаецца падзякай дабро, якое некаму раблю.

4. Полымя ўспыхнула ярчэй, і з трэскам пабег агонь па ламаччы.

5. Будзе дождж ісці — будзе хлеб расці.

**Тэст**

**1.** **У складаным сказе з рознымі відамі сувязі можа быць:**

а) тры часткі;

б) дзве часткі;

в) чатыры і больш частак.

**2.** **Дапісаць неабходны варыянт.**

*У складаных сказах камбінаванай будовы часткі могуць быць звязаны:*

а) злучальнай і падпарадкавальнай сувяззю;

б) падпарадкавальнай і бяззлучнікавай сувяззю;

в) злучальнай і бяззлучнікавай сувяззю;

г)\_\_\_\_\_\_\_\_(свой варыянт).

**3.** **Выбраць з прапанаваных сказаў складаныя сказы з рознымі відамі сувязі.**

а) Тут, дзе вучыўся і араць, і сеяць, адкуль панёс і песню ў свет сваю, я з пасівелай галавой стаю і слухаю асін журботны шэлест.

б) Тое, што дарога аказалася зусім без следу, хоць і давала нагам працы, але засцерагала ад нечаканасцей: наўрад ці хто будзе пільнаваць іх тут, у гэтай глушэчы.

в) Дзень выдаўся цёплы, па-красавіцку прыпякала сонца, але быў моцны вецер.

г) Калі нехта хоча, каб яго лічылі добрым, хай робіць добрыя справы.

д) І хістаецца асока, і шуміць высокі бор, а ў душы не замаўкае струн вясёлых перабор.

**4.** **Скласці з прапанаваных сказаў складаны сказ з рознымі відамі сувязі і запісаць. Расставіць знакі прыпынку.**

Месяц, відаць, ужо ўзышоў. Але ён не мог прабіцца праз хмары. Хмары завесілі небасхіл.

**5. Пабудаваць схему сказа.**